สศค.เผย9เดือนรายได้รัฐเกินเป้า
การนำส่งรายได้รัฐวิสาหกิจ และการเก็บภาษีสรรพสามิต ทำให้รายได้รัฐบาล 9 เดือน เกินเป้าหมาย 7,639 ล้านบาท
27 ก.ค. 2560

การนำส่งรายได้รัฐวิสาหกิจ และการเก็บภาษีสรรพสามิต ทำให้รายได้รัฐบาล 9 เดือน เกินเป้าหมาย 7,639 ล้านบาทนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า การจัดเก็บรายได้รัฐบาล 9 เดือนแรกของปีงบประมาณ 2560 รัฐบาลจัดเก็บได้ 1.74 ล้านล้านบาท สูงกว่าเป้าหมาย  7,639 ล้านบาท หรือ 0.4% เนื่องจากการนำส่งรายได้ของรัฐวิสาหกิจสูงกว่าเป้า 2.66 หมื่นล้านบาท การส่งรายได้ของหน่วยงานอื่นสูงกว่าเป้า 2.3 หมื่นล้านบาท และการเก็บภาษีของกรมสรรพสามิตสูงกว่าเป้า 5,216 ล้านบาทนายกฤษฎา กล่าวว่า สำหรับในช่วงที่เหลือของปีงบประมาณ 2560 กระทรวงการคลังจะติดตามและกำกับดูแลให้การจัดเก็บรายได้รัฐบาลเป็นไปตามเป้าหมายอย่างใกล้ชิดต่อไป